
CAPITOLUL I. DISPOZIȚII GENERALE

Art. 1. Rețeaua de calculatoare a Universității „Valahia” din Târgoviște cuprinde totalitatea echipamentelor de calcul și suportul de comunicație aferent. 

Art. 2. Rețeaua informatică a Universității „Valahia” din Târgoviște are ca scop sprijinirea procesului de învățământ și cercetare prin mijloacele de comunicare și serviciile oferite de resursele de calcul și comunicație interconectate în campusul universitar și campusul studențesc.

Art. 3. Prezentul regulament are ca scop necesitatea menținerii în funcțiune în condiții de siguranță a rețelei informatice din cadrul Universității „Valahia” din Târgoviște și a dezvoltării unor resurse eficiente de informare. El trebuie privit ca un instrument de protecție a muncii utilizatorilor, și nu ca un element restrictiv.

Art. 4. În activitatea desfășurată în cadrul rețelei informatice, utilizatorii au obligația de a respecta legislația națională și europeană aplicabilă, precum și tratatele și convențiile internaționale ratificate de România, precum următoarele acte normative, fără a se limita doar la acestea:
a. Regulamentul (UE) 2016/679 — Regulamentul general privind protecția datelor — GDPR, privind protecția persoanelor fizice în ceea ce privește prelucrarea datelor cu caracter personal și libera circulație a acestor date; 
b. Legea nr. 190/2018 privind măsuri de punere în aplicare a Regulamentului (UE) 2016/679, cu modificările și completările ulterioare; legea stabilește măsuri naționale de aplicare a GDPR, inclusiv în domenii precum prelucrarea datelor de identificare națională, desemnarea responsabilului cu protecția datelor, cercetarea/statistica și regimul sancțiunilor pentru autorități și organisme publice. 
c. Legea nr. 102/2005, republicată, privind înființarea, organizarea și funcționarea Autorității Naționale de Supraveghere a Prelucrării Datelor cu Caracter Personal, cu modificările și completările ulterioare; legea reglementează cadrul instituțional al ANSPDCP și a fost republicată în temeiul Legii nr. 129/2018. 
d. Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare; actul stabilește condițiile specifice privind protecția vieții private în sectorul comunicațiilor electronice și se aplică prelucrării datelor legate de furnizarea serviciilor de comunicații electronice destinate publicului.
e. Legea nr. 214/2024 privind utilizarea semnăturii electronice, a mărcii temporale și prestarea serviciilor de încredere bazate pe acestea; actul creează cadrul juridic intern de aplicare directă a Regulamentului (UE) nr. 910/2014 și reglementează utilizarea semnăturii electronice, sigiliului electronic, mărcii temporale electronice și documentelor electronice. 
f. Regulamentul (UE) nr. 910/2014 — eIDAS, privind identificarea electronică și serviciile de încredere pentru tranzacțiile electronice pe piața internă; acesta este menționat expres în Legea nr. 214/2024 ca regulament european aplicabil direct în materia identificării electronice și serviciilor de încredere. 
g. Legea nr. 64/2004 pentru ratificarea Convenției Consiliului Europei privind criminalitatea informatică, adoptată la Budapesta la 23 noiembrie 2001; actul constituie temeiul ratificării Convenției de la Budapesta de către România. 
h. Legea nr. 105/2009 pentru ratificarea Protocolului adițional la Convenția Consiliului Europei privind criminalitatea informatică, referitor la incriminarea actelor de natură rasistă și xenofobă săvârșite prin intermediul sistemelor informatice. 
i. Legea nr. 682/2001 privind ratificarea Convenției pentru protejarea persoanelor față de prelucrarea automatizată a datelor cu caracter personal, adoptată la Strasbourg la 28 ianuarie 1981; actul ratifică în dreptul intern Convenția 108 a Consiliului Europei.
j. Legea nr. 55/2005 privind ratificarea Protocolului adițional la Convenția pentru protejarea persoanelor față de prelucrarea automatizată a datelor cu caracter personal, cu privire la autoritățile de control și fluxul transfrontalier al datelor; ANSPDCP indică ratificarea acestui protocol de către România prin Legea nr. 55/2005. 
k. Legea nr. 196/2003, republicată, privind prevenirea și combaterea pornografiei, cu modificările și completările ulterioare; actul instituie măsuri de prevenire și combatere a pornografiei, iar forma republicată include modificările istorice aduse inclusiv prin Legea nr. 496/2004 și prin alte acte ulterioare.
l. Legea nr. 8/1996, republicată, privind dreptul de autor și drepturile conexe, cu modificările și completările ulterioare; actul reglementează dreptul de autor și drepturile conexe, iar forma republicată include modificările aduse prin Legea nr. 285/2004 și prin OUG nr. 123/2005 aprobată cu modificări și completări prin Legea nr. 329/2006. 
m. Legea nr. 363/2018 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, descoperirii, cercetării, urmăririi penale și combaterii infracțiunilor sau al executării pedepselor, măsurilor educative și de siguranță, precum și privind libera circulație a acestor date; actul reglementează prelucrarea datelor cu caracter personal de către autoritățile competente în scopurile prevăzute de lege. 
n. Regulile de utilizare acceptabilă a rețelei RoEduNet / ARNIEC, aplicabile instituțiilor conectate la rețeaua națională pentru educație și cercetare; Universitatea „Valahia” din Târgoviște este punct de prezență RoEduNet și utilizatorii serviciilor informatice UVT se supun regulilor de utilizare a rețelei pentru educație și cercetare.
o. OUG nr. 155/2024 (NIS2), aprobată/modificată prin Legea nr. 124/2025: DNSC autoritate competentă; obligații de înregistrare și raportare a incidentelor pentru entități esențiale/ importante.
p. Ordinul DNSC nr. 100/2024 – PNRISC: politici de confidențialitate și transparență pentru raportarea incidentelor.
q. Regulile AUP ale RoEduNet pentru utilizarea rețelei academice.
r. Carta universitară, regulamentele interne, procedurile operaționale și politicile IT/Securitate/Protecția datelor aprobate la nivelul Universității „Valahia” din Târgoviște, în măsura în care acestea reglementează accesul, utilizarea, administrarea, securitatea și monitorizarea resurselor informatice;




CAPITOLUL II. ADMINISTRAREA REȚELEI

A. Administratorii rețelei Universității „Valahia” din Târgoviște
Art. 5. (1) Administratorii rețelei Universității „Valahia” din Târgoviște au ca sarcini prevăzute în fișa postului, următoarele:
a. asigurarea funcționării în bune condiții a rețelei și a resurselor informatice;
b. planificarea și coordonarea dezvoltării rețelei;
c. acordarea de asistență tehnică de specialitate utilizatorilor;
d. stabilirea regulilor și politicilor de utilizare a rețelei;
e. administrarea propriu-zisă;
f. controlează periodic starea resurselor pe care le au în administrare și vor semnala celor abilitați disfuncționalitățile apărute
(2) Administratorii au obligația de a-și perfecționa în mod constant pregătirea profesională.

B. Utilizatorii rețelei Universității „Valahia” din Târgoviște
Art. 6. Utilizatorii rețelei sunt cadre didactice, cercetători, personal administrativ, studenți, precum și colaboratori ai Universității care solicită calitatea de utilizator. Cadrele didactice, cercetătorii, personalul administrativ și studenții universității sunt utilizatori de drept ai rețelei informatice. Colaboratorii externi pot deveni utilizatori ai rețelei informatice în baza unei cereri motivate și trebuie să fie recomandați de un cadru didactic, de cercetare sau didactic auxiliar din structurile Universității „Valahia” din Târgoviște.
Art. 7. Cadrele didactice, cercetătorii, personalul administrativ și studenții Universității sunt prezumați ca fiind de bună - credință și cu un comportament corespunzător unor standarde ridicate de morală și etică.
Art. 8. Utilizatorii au obligația de a cunoaște și aplica prevederile prezentului regulament.

Art. 9. Utilizatorii vor lua toate măsurile rezonabile pentru a asigura integritatea și confidențialitatea resurselor hardware și software ale rețelei informatice. În particular, utilizatorii:
a. nu vor divulga altor persoane parolele/mecanismele de acces și nu vor oferi drept de folosire a conturilor proprii;
b. nu vor face publice informații legate de structura și organizarea rețelei informatice.

C. Principii de conduita pentru utilizatorii rețelei

Art. 10. Resursele și serviciile rețelei vor fi folosite în mod responsabil, etic, academic și cu respectarea legislației în vigoare.

Art. 11. Utilizatorii vor folosi numai acele resurse pentru care sunt autorizați să le folosească, indiferent dacă sunt resurse locale sau resurse accesibile în internet.

Art. 12. Utilizatorii vor lua toate măsurile rezonabile pentru a asigura integritatea și confidențialitatea resurselor hardware și software din rețeaua informatică a Universității.

Art. 13. Utilizatorii vor utiliza în rețea date și software numai în condițiile respectării legilor privind dreptul de autor și licențiere ale posesorilor acestora. 

Art. 14. Utilizatorii vor respecta regulile stabilite de administratorii altor reţele externe atunci când accesează resursele acestora, precum și regulile stabilite prin prezentul regulament și de legislația în vigoare.

Art. 15. Utilizatorii vor respecta caracterul personal al datelor și resurselor de calcul/comunicație aparținând celorlalți utilizatori

Art. 16. Informațiile transmise și stocate în rețeaua Universității trebuie să fie informații motivate de interesul utilizatorilor. Nu se permite folosirea rețelei pentru activități cum ar fi:
a. generarea de trafic neacademic;
b. promovarea de activități comerciale neautorizate;
c. traficul   masiv  de  informații  care  poate  împiedica  funcționarea  rețelei informatice a Universității;
d. traficul de informații cu caracter frivol, jocuri, etc;
e. traficul de informații cu caracter obscen si pornografic;
f. accesarea resurselor pentru care nu sunt autorizați;
g. ștergerea sau alterarea datelor altor utilizatori;
h. hărțuirea altor utilizatori;
i. tentativele de descoperire și de folosire a parolelor altor utilizatori;
j. crearea sau folosirea de instrumente soft destinate alterării în orice formă a sistemelor de securitate sau integritate a datelor de pe dispozitivele universității; 
k. provocarea deliberata de defecțiuni hardware și software; 
l. alte activități neautorizate;

Art. 17. Utilizatorii trebuie să informeze responsabilul de rețea în legătură cu orice intruziune străina în rețea sau operațiune de tipul celor descrise anterior.

Art. 18. Fiecare utilizator se va preocupa de minimizarea traficului propriu și a spațiului pe care îl ocupă pe discurile serverelor Universității Valahia din Târgoviște.

Art. 19. Utilizatorii vor lua măsuri pentru a se autoidentifica corect, atât în rețeaua Universității cât și în rețeaua Internet.

CAPITOLUL III. COMUNICAȚIILE ELECTRONICE ȘI PARTAJAREA DE DOCUMENTE ȘI INFORMAȚII

Art. 20. Preambul și domeniu de aplicare
Prezentul capitol stabilește reguli obligatorii pentru utilizarea e‑mailului instituțional (Microsoft Exchange Online / Microsoft 365) și a platformelor de stocare/partajare (OwnCloud – cloud.valahia.ro și Microsoft OneDrive/SharePoint) în cadrul Universității Valahia din Târgoviște (UVT). 
Se aplică personalului didactic și nedidactic, cercetătorilor, studenților și colaboratorilor, pentru activități academice și administrative.

Art. 21. Principii generale
• Legalitate, echitate, transparență, minimizare și limitarea scopului.
• Integritate și confidențialitate – protecția comunicațiilor și documentelor împotriva accesului neautorizat, pierderii, distrugerii sau divulgării.
• Responsabilitate (accountability) – politici, evidențe, audit și instruire.
• Respectarea AUP RoEduNet pentru traficul de rețea universitar.

Art. 22. Conturi instituționale, utilizare exclusivă
• Toate comunicațiile de serviciu și orice operațiune care implică date personale se desfășoară exclusiv prin conturile instituționale UVT.
• Este interzisă redirecționarea automată a mesajelor profesionale către adrese personale și utilizarea conturilor personale pentru date/documente instituționale.
• Autentificarea multi factor (MFA) este obligatorie; procedurile UVT de securizare/recuperare cont se aplică tuturor utilizatorilor.

Art. 23. Clasificarea datelor și reguli de transmitere
UVT clasifică datele în Publice / Interne / Confidențiale / Sensibile. 
Pentru date sensibile se solicită temei legal și măsuri tehnice și operaționale sporite.
Transmiterea prin e‑mail:
• Pentru date catalogate ca sensibile în accepțiunea GDPR este definită modalitatea de partajare cu un link securizat (OneDrive/SharePoint/OwnCloud) cu restricții de acces, expirare și interzicere descărcare.
• Pentru conținut cu date personale se vor aplica politicile DLP ( Data Loss Prevention ) și/sau criptare (OME/S‑MIME).
Partajarea de documente:
• OneDrive/SharePoint: „Specific people” implicit, linkuri cu expirare, „block download”, etichete de sensibilitate, DLP.
• OwnCloud: linkuri protejate cu parolă și expirare; interzis „public” pentru conținut confidențial/sensibil; utilizare exclusiv peste HTTPS.

Art. 24. Reguli specifice pentru poșta electronică, e‑mail (Exchange Online)
• Politici de securitate și conformitate: DLP, retenție/arhivare, eDiscovery, audit, IRM/OME/S‑MIME.
• SPF, DKIM și DMARC configurate pentru toate domeniile UVT (după o perioadă de monitorizare, politica DMARC „p=reject”).
• Marcarea mesajelor de la expeditori externi (ex. [EXTERNAL]) și politici anti-phishing.
• Este interzisă trimiterea fișierelor executabile sau a arhivelor parolate fără justificare; se utilizează link securizat.

Art. 25. Reguli specifice – OwnCloud/Nextcloud (cloud.valahia.ro)
• TLS actual, redirecționare 301 la HTTPS și HSTS activ.
• Hardening: data directory în afara web‑root, headere de securitate, actualizări la zi.
• Partajare externă doar cu parolă și expirare; interzis acces „public” pentru conținut confidențial/sensibil.

Art. 26. Reguli specifice – OneDrive/SharePoint
• Utilizarea politicilor de retenție/etichete, DLP, etichete de sensibilitate, bariere informaționale (unde e necesar).
• Control acces pe dispozitive neadministrate (Conditional Access) și opțiunea „no download” în browser.
• Versionare, Files Restore și Customer Lockbox (opțional).

Art. 27. Acces, dispozitive și parole
• Accesul la e‑mail și documente se face doar de pe echipamente conforme; pentru BYOD se aplică politici de acces condițional.
• Parole complexe și MFA obligatorii; recuperarea conturilor se realizează conform procedurilor STIDP UVT.

Art. 28. Păstrare (retenție), arhivare și eDiscovery
UVT configurează în Microsoft 365 politici/etichete de retenție și arhivare pentru e‑mail/documente, conform cadrului legal și nevoilor operaționale; se aplică și Litigation Hold/eDiscovery când este cazul.

Art. 29. Protecția datelor – roluri și responsabilități
• Operator de date: Universitatea Valahia din Târgoviște; Responsabilul cu protecția datelor (DPO): dpo@valahia.ro gestionează cererile persoanelor vizate.
• Serviciul IT: administrează infrastructura, aplică patch‑uri, configurează politici, auditează accesul, asigură backup/DR.
• Utilizatorii: respectă regulamentul, păstrează confidențialitatea credențialelor, raportează incidentele.

Art. 30. Incidente de securitate, raportare și notificare
• Breșe de date personale (GDPR): evaluare și, dacă e cazul, notificare ANSPDCP în ≤72h; informarea persoanelor vizate conform art. 33–34 GDPR.
• Incidente cibernetice (NIS2/OUG 155/2024): dacă UVT este încadrată ca entitate esențială/ importantă, înregistrare la DNSC și raportare prin PNRISC conform ordinelor aplicabile.
• Canale interne de raportare: Service Desk IT/CSIRT UVT it@valahia.ro net-admin@valahia.ro ; DPO pentru incidente cu date personale dpo@valahia.ro .

Art. 31. Interdicții
• Utilizarea conturilor personale pentru date/documente de serviciu; auto‑forward către adrese externe.
• Partajare „publică” a documentelor confidențiale/sensibile; transmitere necriptată a datelor sensibile.
• Descărcarea datelor care nu au caracter public pe dispozitive neconforme; încălcări ale AUP RoEduNet.


CAPITOLUL IV. DISPOZIȚII FINALE

Art. 32. Utilizatorii rețelei au dreptul la confidențialitate asupra corespondenței și datelor pe care le dețin în rețea. Utilizatorii trebuie sa accepte dreptul administratorului rețelei de a interveni atât pentru activități ce privesc gestionarea rețelei cât și în scopul verificării respectării regulilor stabilite de acest regulament.

Art. 33. Regulile de conduită stabilite de prezentul regulament vor fi aduse la cunoștință fiecărui solicitant în momentul dobândirii calității de utilizator. Orice nerespectare a acestor reguli atrage, după sine, pierderea calității de utilizator și, după caz, angajarea răspunderii civile și/sau penale.

Art. 34. În funcție de necesitățile prezente și viitoare, prezentul regulament poate fi modificat în scopul optimizării funcționării rețelei.

Art. 35. Modificările aduse prezentului regulament și aprobate de Senatul universitar, vor fi comunicate tuturor utilizatorilor și vor fi publicate pe site-ul Universității. 

Art. 36. Prezentul Regulament a fost avizat de către Consiliul de Administrație al Universității „Valahia” din Târgoviște în data de …………, a fost aprobat de către Senatul Universității „Valahia” din Târgoviște în data de ……………… și intră în vigoare de la data aprobării sale.

